נור דרוויש

נור דרוויש (נולדה ב-1994) היא זמרת אופרה ישראלית ערבייה.

== ביוגרפיה ==
נור דרוויש נולדה בשנת 1994 בכפר אכסאל ליד נצרת<ref></ref> בבית מוזיקלי. אביה ווליד הוא נגן עוד, ואחותה הגדולה כנרית. בבית שמעו אופרות, סימפוניות, יצירות של פריד אל-אטרש, אום כולתום, פיירוז ועוד.

בגיל שמונה החלה דרוויש ללמוד נגינה על כינור בבית האמנויות בקיבוץ מזרע ושרה במקהלה. מנצחת המקהלה, פנינה ענבר, עודדה אותה לפתח את תחום השירה. בגיל 18, עשר שנים אחרי שהתחילה ללמוד כינור, קיבלה דרוויש את המלצת פנינה ענבר, והחלה לקחת שיעורי פיתוח קול. אחרי שנה התקבלה דרוויש ללימודים באוניברסיטת תל אביב, בבית הספר למוסיקה על שם בוכמן-מהטה, וסיימה את לימודיה בהצלחה. בהמשך סיימה מסלול לימודים מתקדמים למוזיקה בברוקלין קולג', ניו יורק.<ref></ref>

== קריירה ==
דרוויש השתתפה באופרה הישראלית בהפקות מצליחות כמו "גבר מת מהלך", "ורתר" ו"אידומניאו". בניו יורק הכירה מוזיקאים שונים מרחבי העולם, שרה וניגנה איתם בהרכבים שונים מוזיקה ערבית, אך גם אופרות. 

בשנת 2018 חזרה לישראל. הצלחתה הגדולה הראשונה הייתה בהופעה "יוליוס קיסר". שלושה ימים לפני הפרמיירה של 'יוליוס קיסר' באולמות בעכו העתיקה התבקשה דרוויש על ידי 'האופרה הישראלית' למלא את מקומה של הזמרת הראשית שאמורה הייתה לגלם את קלאופטרה, עקב מחלתה. 

דרוויש חברה גם ב"מיתר אופרה סטודיו של האופרה הישראלית", ברפרטואר הכולל את פפגנה ב'חליל הקסם' (מוצרט), 'צמח מכושף' ו'אל המים בשחרורו' של רוג'רו מ'האי של אלצ'ינה' (פרנצ'סקה קאצ'יני), ועוד.<ref></ref> 

עוד הופיעה כסולנית עם התזמורת הפילהרמונית הישראלית בניצוחו של זובין מהטה, זאת לצד הופעות עם מספר תזמורות מזרחיות, והופעות בקונצרטים של '[https://www.facebook.com/orpheus.nazareth/?locale=he_IL ארגון אורפיאוס]' בנצרת.

הרפרטואר האופראי שלה כולל את גרטל ב"הנזל וגרטל" (הומפרדינק), אאורידיצ'ה ב"אורפאוס" (טלמן), סוזנה ב"נישואי פיגרו", צרלינה ב"דון ג'ובאני" (מוצרט), רוזינה ב"הספר מסיביליה" (רוסיני), לאורטה ב"ג'אני סקיקי" (פוצ'יני) ועוד. 

בשנת 2024 הופיעה עם תזמורת המהפכה במופע "אדבר איתך"<ref></ref>

דרוויש זכתה במלגות קרן התרבות אמריקה-ישראל, 'המכון הישראלי לאמנויות האופרה' ו'קרן רונן'. 

== דיסקוגרפיה ==
* [https://youtu.be/jGOPieB5xNo הכניסיני תחת כנפיך] (22.04.2024) מנצח: רועי אופנהיים, תזמורת המהפכה
* Moon Fall (אוקטובר 2020) כתיבה: מחמוד דרוויש, מלחין ופסנתר: ניזאר אלכאטר

== קישורים חיצוניים ==
* [https://www.israel-opera.co.il/?CategoryID=181&ArticleID=4493 נור דרוויש], באתר האופרה הישראלית תל אביב-יפו
* [https://www.israel-opera.co.il/ אתר האופרה הישראלית]
* [https://www.facebook.com/watch/?v=10159434404855713 על תפקיד קלאופטרה]
* [https://www.facebook.com/watch/?v=268212597202342 במדיה החברתית]
* [https://www.mako.co.il/news-israel/entertainment-q4_2018/Article-219c948c97ab761004.htm כתבה N12]
* [https://liturgicalnazareth.co.il/נור-דרוויש-סופרן-2/ Liturgical Festival]
* [https://youtu.be/TBKJNnt_nLA Moon Fall HD], נור דרוויש וניזאר אלכאטר
* [https://www.ynet.co.il/entertainment/article/b1rblbrxa מאמר ביקורת ב ynet]
*[https://www.habama.co.il/Pages/Description.aspx?Subj=3&Area=1&ArticleId=35302 מאמר במגזין הבמה]
*[https://www.haaretz.co.il/gallery/music/classicalmusic/2024-04-15/ty-article-magazine/.premium/0000018e-e0ba-d09b-afff-eebfac200000 אידיליה מוזיקלית ליד התחנה, מאמר בהארץ]
*[https://www.jbo.co.il/concerts/גורלות/ גורלות - המזרח התיכון פוגש את מזרח אירופה, מאמר בתזמורת הבארוק ירושלים]
*[https://zoha.org.il/116866/ מפריס לביירות ובחזרה ליפו, כתבה בזו הדרך]
*[https://www.facebook.com/darwishnourr/videos/1276445969461657 עלי שלכת]
*[https://zoha.org.il/116866/ כתבה בגרוזלם פוסט]

== הערות שוליים ==

קטגוריה:זמרות ישראליות
קטגוריה:זמרים ישראלים
קטגוריה:זמרות במוזיקה הקלאסית
קטגוריה:זמרות ישראליות במוזיקה הקלאסית
קטגוריה:זמרות אופרה ישראליות
קטגוריה:זוכי פרס רוזנבלום
קטגוריה:זוכות פרס רוזנבלום
קטגוריה:ישראליות שנולדו ב-1994
קטגוריה:ישראלים שנולדו ב-1994
קטגוריה:זמרות סופרן